Държавен вестник, бр. 67, 2024 г., стр. 183

БРОЙ  67	
Д Ъ Р Ж А В Е Н  В Е С Т Н И К 	
СТР.  183  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ВЪТРЕШНИТЕ РАБОТИ
КОНВЕНЦИЯ 
за движението по пътищата
(Ратифицирана с Указ № 1457 от 15 август 
1978 г. на Държавния съвет на Народна ре­
публика България – ДВ, бр. 66 от 1978 г., 
със следната резерва: „Народна република 
България не се счита обвързана от чл. 52 на 
Конвенцията, отнасящ се до решаването на 
възникнали спорове от Международния съд“ 
и следните декларации по чл. 45, 46 и 54, 
ал. 2 от Конвенцията: „В Народна република 
България мотопедите се приравняват към мо­
тоциклетите по отношение приложението на 
Конвенцията.“; „Отличителен знак на Народна 
република България за автомобили, участващи 
в международното движение, е BG.“ Резер­
вата е оттеглена със Закона за оттегляне на 
резерви и декларации по международни кон­
венции относно задължителната юрисдикция 
на Международния съд и на Международния 
арбитраж, приет от 36-ото Народно събрание 
на 12 януари 1994 г. – ДВ, бр. 8 от 1994 г. 
Конвенцията е в сила от 21 май 1977 г., а за 
Народна република България – от 28 декември 
1979 г.)
Договарящите страни,
желаейки да улеснят международното 
движение по пътищата и да увеличат без­о­
пасността по пътищата чрез приемането на 
единни правила за движение,
се споразумяха за следното:
Г л а в а  I
ОБЩИ РАЗПОРЕДБИ
Член 1
Определения
За целите на тази Конвенция следните 
термини имат значението, което им е дадено 
в този член: 
(a) „национално законодателство“ на дого­
варяща страна e съвкупността от национални 
или местни закони и правила в сила на тери­
торията на тази договаряща страна;
(b) пътно превозно средство се счита, че е 
„в международно движение“ на територията 
на някоя държава, ако:
(i)  принадлежи на физическо или юри­
дическо лице, което е с обичайно 
пребиваване извън тази държава;
(ii) не е регистрирано в тази държава; и
(iii) е внесено временно в тази държава; 
като всяка договоряща страна е свободна 
да откаже да счита, че е „в международно 
движение“ пътно превозно средство, което 
е останало на територията є повече от една 
година без значително прекъсване, продължи­
телността на което може да бъде определена 
от тази договаряща страна.
Състав от пътни превозни средства се 
счита, че е „в международно движение“, ако 
поне едно от съставящите го пътни превозни 
средства отговаря на горното определение;
(c) „населено място“ е застроена територия, 
влизането и излизането от която са обозначени 
със специални за тази цел знаци или която 
е определена по друг начин в националното 
законодателство;
(d) „път“ е цялата площ на всеки път или 
улица, отворени за обществено движение;
(e) „платно за движение“ е онази част от 
пътя, която обикновено се използва от път­
ните превозни средства; пътят може да има 
няколко платна за движение, ясно отделени 
едно от друго чрез разделителна ивица или 
чрез разлика в нивото;
(f) на платна за движение, където една или 
повече крайни ленти или алеи са предназна­
чени за движение на пътни превозни средства 
от определен вид, „граница на платното за 
движение“ за другите участници в движението 
е границата на останалата част от платното 
за движение;
(g) „лента за движение“ е всяка от надлъж­
ните ивици, на които може да бъде разделено 
платното за движение, очертана или не с над­
лъжна пътна маркировка, чиято широчина 
е достатъчна за движението на колона от 
автомобили, различни от мотоциклети;
(h) „кръстовище“ е всяко пресичане, съеди­
няване или разклоняване на пътища на едно 
ниво, включително и местата, образувани 
от такива пресичания, съединявания или 
разклонявания;
(i) „железопътен прелез“ е всяко пресичане 
на едно ниво на път с железопътен или трам­
ваен релсов път, оформен в отделно платно; 
(j) „автомагистрала“ е път, специално изгра­
ден и предназначен за автомобилно движение, 
който не обслужва крайпътни имоти и който:
(i)  има, с изключение на отделни места 
или за определен период от време, 
две отделни платна за движение 
в двете посоки, отделени едно от 
друго или с разделителна ивица, 
непредназначена за движение, или 
по изключение с други средства;
(ii) не се пресича на едно ниво с какъв­
то и да било път, железопътен или 
трамваен релсов път или пешеходна 
пътека; и 
(iii) е специално обозначен с пътни знаци 
като автомагистрала; 
(k) пътно превозно средство се счита за:
(i)  „спряно“, ако е неподвижно за вре­
мето, необходимо за качване или 
слизане на хора или за товарене или 
разтоварване на товари;